1.2.Domeniul (domeniile) de politică vizat(e)

1.3.Propunerea se referă la

◻ o acțiune nouă

◻ o acțiune nouă întreprinsă ca urmare a unui proiect-pilot/a unei acțiuni pregătitoare

⌧ prelungirea unei acțiuni existente

◻ o fuziune a uneia sau mai multor acțiuni către o altă/o nouă acțiune

1.4.Obiectiv(e)

1.4.1.Obiectiv(e) general(e)

Obiectivul general al revizuirii specifice a regulamentului de instituire este de a asigura faptul că agenția este echipată în mod corespunzător pentru a face față provocărilor actuale și viitoare reprezentate de droguri în UE, permițându-i să pună în aplicare acțiuni eficace în sprijinul eforturilor depuse de statele membre în acest domeniu de politică.

Operațiunile OEDT demonstrează o bună gestiune financiară, deoarece agenția are o experiență îndelungată în ceea ce privește punerea în aplicare într-un mod excelent a politicii, cu o execuție bugetară de 99,9 % în fiecare an, în deplină conformitate cu cerințele privind legalitatea și regularitatea. Persoanele și instituțiile însărcinate cu gestionarea și guvernanța agenției primesc în fiecare an un raport de audit extern transparent. În plus, rapoartele și rezoluțiile autorității responsabile acordă anual descărcarea de gestiune pentru execuția bugetului agenției, confirmând performanțele constant bune ale agenției în cadrul mandatului său curent.

Drogurile ilicite reprezintă o problemă complexă de securitate și sănătate, care afectează milioane de oameni la nivelul UE și mondial. Se înregistrează o înrăutățire a situației în ceea ce privește cantitățile de cocaină și de heroină introduse în UE, care au înregistrat un nivel record. Consumul de benzodiazepine este, de asemenea, în creștere, ceea ce ar putea să reflecte disponibilitatea mare și costul mic ale acestor substanțe, precum și apariția unor probleme de sănătate mintală asociate pandemiei.

Drogurile, în special drogurile sintetice (amfetamine și ecstasy) sunt produse pe teritoriul statelor membre ale UE atât pentru consumul intern, cât și pentru export. Se estimează că piața drogurilor înregistrează, la nivelul comerțului cu amănuntul, o valoare minimă de 30 de miliarde EUR pe an, fiind în continuare cea mai mare piață infracțională și o sursă importantă de venit pentru grupurile infracționale organizate din UE.

Comisia a efectuat o evaluare a agenției în 2019. Aceasta a concluzionat că există o discrepanță din ce în ce mai mare între complexitatea fenomenului actual al drogurilor și regulamentul de instituire a agenției. Prin urmare, agenția nu ține pasul cu atribuțiile care îi revin în temeiul mandatului său actual, întrucât aceasta nu este suficient de echipată pentru a răspunde în mod eficace cererilor care i-au fost adresate de principalele sale părți interesate. Agenția nu a beneficiat de niciun fel de suplimentare a resurselor sale, cu excepția corecției automate de 2 % în ultimii ani și a unei majorări punctuale a finanțării în bugetul pentru 2020 în temeiul obligațiilor legale/contractuale relevante ca urmare a unor variabile externe critice. Numărul de angajați a fost stabil.

Aceste evoluții impun o acțiune eficace la nivelul UE. Strategia UE în materie de droguri 2021-2025 și Planul de acțiune al UE în materie de droguri 2021-2025 stabilesc cadrul strategic. Strategia invită Comisia „să prezinte o propunere de revizuire a mandatului OEDT cât mai curând posibil, pentru a se asigura că agenția joacă un rol mai important în abordarea provocărilor actuale și viitoare ale fenomenului drogurilor”. Prezenta propunere are ca obiectiv să dea curs acestei solicitări, actualizând mandatul actual după cum urmează: